### | | | | --- | --- | | | | | --- | | **Byråd** 25. juni 2019 Sagsnr. 710-2017-29323 Dok.nr. 710-2019-128850 Sagsbehandler DPNAKO | | 119.                Godkendelse af byggeregnskab for Elbæk Allé (botilbud, aktivitetscenter og servicearealer) - Åbent

###

|  |  |
| --- | --- |
| Tidl. politisk behandling | BY, 25.02.14, pkt. 34, BY, 24.06.14, pkt. 122,  BY, 24.03.15, pkt. 37, BY, 26.05.15, pkt. 78 |
| Forventet sagsgang | SS-U, TM-U, ØK, BY |
| Lovgrundlag | Bekendtgørelse om støtte til almene boliger m.v. |

**SAGENS INDHOLD**

Byrådet skal i denne sag tage
stilling til anlægsregnskab og skema C for botilbud, aktivitetscenter,
aflastningsboliger og servicearealer på [adresse] og [adresse] i Hadsten.

Byrådet besluttede 24. juni 2014
at give tilsagn til opførslen af 33 almene boliger, servicearealer i
tilknytning til de almene boliger, seks aflastningsboliger og et
aktivitetscenter inklusive lokaler til STU (særlig tilrettelagt ungdomsuddannelse).
Favrskov Kommune er bygherre for projektet.

Byrådet behandlede
licitationsresultatet 26. maj 2015. Skema B blev administrativt godkendt 12.
juni 2015 jf. Favrskov Kommunes kompetencefordelingsplan.

**VURDERING**

Anlægsregnskabet viser udgifter på
55,976 mio. kr. inkl. moms vedr. de almene boliger og 45,268 mio. kr. ekskl.
moms vedr. servicearealerne, aflastningsboligerne og aktivitetscentret. Der er
et samlet mindreforbrug på i alt 785.357 kr. i forhold til budgettet.

Arealet for boligdelen inklusive
fællesareal er endeligt opgjort til 2.462 m2. Det er en stigning på
12 m2 i forhold til skema B. For servicearealet er det samlede areal
803 m2, hvilket er en forøgelse med 11 m2 i forhold til
skema B. Forøgelsen skyldes en ændret fordeling af fælles gangarealer.

**Botilbud**

Hovedtallene for skema B og C for
boligdelen er følgende.

|  |  |  |  |
| --- | --- | --- | --- |
| **Hovedposter boliger** | **Skema B  1.000 kr.** | **Skema C 1.000 kr.** | **Afvigelser  1.000 kr.** |
| Grundudgifter | 7.015 | 8.607 | 1.592 |
| Entrepriseudgifter | 41.377 | 41.184 | -193 |
| Omkostninger | 6.574 | 5.339 | -1.235 |
| Gebyrer | 898 | 923 | 25 |
| Driftsresultat i byggeperiode | 0 | -136 | -136 |
| **Anskaffelsessum i alt** | **55.864** | **55.917** | **53** |

*Mindreforbrug/indtægter er
angivet med minus. Beløbene er inkl. moms.*

Skema C må udelukkende indeholde
udgifter op til den finansieringsberettigede anskaffelsessum. Stigningen i den
samlede anskaffelsessum skyldes de ekstra 12 m2, som er tilført
projektet. Den samlede finansieringsberettigede anskaffelsessum for de 33
boliger er 55,917 mio. kr.

Afvigelserne i byggeriets
hovedposter skyldes hovedsagligt, at tilslutningsafgifterne blev større end
forventet i forhold til skema Bertram Christensen Omvendt blev entrepriseudgifterne lavere end
forventet, da der ikke blev afholdt udgifter til ekstraordinære vinterforanstaltninger.
Samtidig har der været lavere udgifter til uforudsigelige udgifter og
indeksering af entreprisesummen. Indeksering dækker over udgifter til
prisudvikling i entreprisesummen i projekter, der løber over flere år.
Afvigelserne i posten ’omkostninger’ skyldes færre udgifter til teknisk
rådgivning, byggesagshonorar, byggeadministration og byggelånsrenter.

**Servicearealer,
aflastningsboliger og aktivitetscenter**

Resultatet for servicearealerne,
aflastningsboligerne og aktivitetscentret fremgår nedenfor.

|  |  |  |  |
| --- | --- | --- | --- |
|  | **Bevilling**  **1.000 kr.** | **Regnskab**  **1.000 kr.** | **Afvigelser**  **1.000 kr.** |
| Servicearealer, aflastningsboliger og aktivitetscenter | 49.029 | 48.895 | -134 |
| Nettoprovenu jordsalg | -3.846 | -4.146 | -300 |
| [adresse] | 413 | 518 | 105 |
| **I alt** | **45.596** | **45.268** | **-328** |

*Mindreforbrug/indtægter er
angivet med minus. Beløbene er ekskl. moms.*

Anlægsregnskabet viser
forskydninger i udgifterne mellem byggeriets enkelte dele. Det skyldes primært
en anden fordeling af entreprisesummen end forudsat ved budgetlægningen.

**ØKONOMI**

Boligerne finansieres på følgende
måde:

·         2 % i beboerindskud, som udgør 1,118 mio. kr.

·         10 % i grundkapitalindskud, som udgør 5,592 mio. kr.

·         88 % lån i KommuneKredit, som udgør 49,207 mio. kr.

Til støttet byggeri er låntypen lovbestemt.
Lånet skal finansieres som rentetilpasningslån med fast rente i 10 år og en
løbetid på 30 år. KommuneKredit tilbyder lånet med en renteudgift på 0,36 %
p.a.

Der har været en overskridelse af
maksimumbeløbet for de almene boliger på 59.000 kr., som er finansieret inden
for det samlede anlægsregnskab. Samtidig betyder stigningen i antallet af
kvadratmeter, at grundkapitalindskuddet hæves med 6.000 kr. fra 5,586 mio. kr.
til 5,592 mio. kr.

Den øgede kommunale udgift kan
afholdes inden for bevillingen til de almene boliger.

Den endelige husleje i skema C
bliver 1.156 kr./m² eller 7.225 kr. om måneden for en bolig på 75 m². I skema B
blev huslejen beregnet til 7.294 kr. om måneden. Driftsbudget for boligerne
fremgår af skema C, som er vedlagt som bilag.

Der er et samlet mindreforbrug på
785.357 kr., som tilføres Favrskov Kommunes kassebeholdning.

**INDSTILLING**

Direktøren for Social og Sundhed indstiller til Byrådet:

1.
At skema C for de 33 almene boliger
godkendes.

2.
At skema C for servicearealet godkendes.

3.
At den endelige husleje godkendes.

4.
At der optages et lån på 49,207 mio.
kr. i KommuneKredit, idet der samtidig afsættes tilhørende rådighedsbeløb og
anlægsbevilling.

5.
At det samlede mindreforbrug på 785.357 kr. tilføres kassebeholdningen.

6.
At der gives en tillægsbevilling på 6.000 kr. til grundkapitalindskud i
2019. Beløbet finansieres af kassebeholdningen.

**BESLUTNING**

***Social- og Sundhedsudvalget, 6. juni 2019:***

Fraværende:Nanni Nissen

Indstilles godkendt.

***Teknik- og Miljøudvalget, 13. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Kim Dam

Indstilles godkendt.

**Bilag**

|  |  |
| --- | --- |
| Skema C - boliger | [adresse] |
| Skema C - servicearealer | 710-2019-104298 |